
Kako se uzima tejemmum?


* 
* 
* 
* 
* 
* 
* 

 
Kako se uzima tejemmum?

Ispravan tejemmum uzima se onako kako je spomenuo Uzvišeni Allah: ”A ako ste bolesni ili na putu, ili ako ste izvršili prirodnu potrebu, ili ako ste se sastajali sa ženama, a ne nađete vode, onda rukama svojim čistu zemlju dotaknite i njima preko lica svojih i ruku svojih pređite.” (Trpeza, 6.)  

Propisano je jedno udaranje – dodirivanje zemlje za lice i ruke.  

Svojstvo tejemmuma: Udari – dodirne se rukama zemlja jednim udarcem, a zatim njima potare lice i ruke, kao što je spomenuto u hadisu Buharije i Muslima, da je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, alejhis-selam, kazao Ammaru ibn Jasiru, r.a.: ”Dovoljno ti je da uradiš rukama ovako, pa je udario rukama o zemlju, zatim potrao lice i šake.”


Uvjet je da zemlja kojom se uzima tejemmum bude čista i nije propisano potiranje po podlakticama, već je dovoljno da potare lice i šake, zbog prethodnog hadisa.


Tejemmum zamjenjuje vodu u odstranjivanju pravne nečistoće, tako da čovjek koji uzme tejemmum može da klanja nafile i obavezne – farz-namaze sve dok je čist i dok ne učini nešto što uzrokuje gubljenje abdesta ili dok ne nađe vodu – ako nije mogao naći vodu, ili dok ne bude mogao da koristi vodu – ako je od onih kojima šteti korištenje vode. Tejemmum pravno čisti čovjeka baš kao i voda.


(Fetve šejha Bin Baza, 10, tom, str. 189-190)


